Diari Oficial de la Generalitat Valenciana


Sumari del DOGV 6674, del 20-12-2011 (2011/12572)

Notificació de la sentència dictada en el judici de divorci contenciós número 759/2010.
---------------------------------------------------------------------------------------

### Dades del document

Número de DOGV
:   6674

Data del DOGV
:   20-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12397


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici de divorci contenciós número 759/2010. [2011/12250]  
Divorci contenciós 000759/2010-C1  
De: Aurora Pérez Peregrina.  
Procurador: Juan Carlos Olcina Fernández.  
Contra: Emiliano Fanegas Sánchez.  
Procurador/a: -  
En aquest procediment de divorci, seguit a instàncies d'Aurora Pérez Peregrina contra Emiliano Fanegas Sánchez, s'ha dictat la sentència que, literalment, és com segueix:  
«Sentència número 668/2011  
Jutge que la dicta: Susana Pilar Martínez González.  
Lloc: Alacant.  
Data: 27 d'octubre de 2011.  
Part demandant: Aurora Pérez Peregrina.  
Advocat/ada: -  
Procurador: Juan Carlos Olcina Fernández.  
Part demandada: Emiliano Fanegas Sánchez.  
Advocat/ada: -  
Procurador/a: -  
Objecte del judici: divorcis no consensuats.  
La magistrada jutgessa del Jutjat de Primera Instància número 10 d'Alacant, Susana Martínez González, he vist aquestes actuacions de judici verbal número 759/2010, entre les parts; d'una, com a demandant, Aurora Pérez Peregrina, representada pel procurador el senyor Olcina Fernández i assistida de la lletrada la senyora Devesa García, i, d'una altra, com a demandat, Emiliano Fanegas Sánchez, declarat en rebel·lia, sobre divorci contenciós.  
Dispositiva  
Estime en part la demanda i declare la dissolució per divorci del matrimoni contret en data 26 d'agost de 1972, entre les parts, Aurora Pérez Peregrina i Emiliano Fanegas Sánchez, amb els efectes legals inherents a aquesta declaració, i decrete els següents:  
  
Primer. Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
Segon. Es fixa a favor del fill, Emilio José, una pensió per aliments per un import de dos-cents (200) euros que el pare haurà d'ingressar els primers cinc dies de cada mes en el compte bancari que a aquest efecte designe la mare i que s'actualitzarà anualment de conformitat amb les variacions de l'IPC. A més a més, les despeses extraordinàries del fill les hauran de pagar ambdós progenitors a mitges, entre les quals no s'inclouen les despeses de matrícula, llibres i material educatiu o roba; en allò relatiu a les activitats extraeducatives o d'oci, de caràcter no necessari o no recomanades com a reforç pel centre d'ensenyament o per prescripció o consell mèdic o psicològic, sols s'hauran d'assumir al 50% les que es realitzen per comú acord entre els progenitors; en cas contrari, n'assumirà el pagament aquell que haja decidit la realització de l'activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
Tercer. S'atribueix l'ús del domicili familiar, siti a Alacant, carrer de Martín Luther King, a la part actora.  
Quart. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar davant d'aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LEC).  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació. Contra aquesta resolució haurà de constituir un dipòsit de 50 euros, que se li tornarà únicament en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expediente (JJJJ 7876 LZ EEEE AA) indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), caldrà indicar, en el camp "Concepte", el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Una vegada siga ferma aquesta sentència, remeteu testimoniança d'aquesta al registre civil corresponent al lloc de celebració del matrimoni perquè es realitze l'oportuna anotació marginal.  
Aquesta és la meua sentència, que pronuncie, mane i firme».  
I atés que el demandat esmentat, Emiliano Fanegas Sánchez, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 7 de novembre de 2011.- El secretari judicial: Pedro Fernando González de Pereda.